LT
2022 7 22
Europos Sąjungos oficialusis leidinys
C 281/13
Produktui „Katsikaki Limnou“ naudojamos mėsos valgomųjų audinių cheminė sudėtis skiriasi nuo kitose Graikijos vietovėse auginamų ožkiukų mėsos cheminės sudėties – pastarojoje mėsoje riebalų vidutiniškai yra 1,2 proc., o „Katsikaki Limnou“ mėsoje – 6,9 proc. 3.3.
Pašarai (taikoma tik gyvūniniams produktams) ir žaliavos (taikoma tik perdirbtiems produktams) Ožkiukai gimsta laikotarpiu nuo lapkričio mėn. pabaigos iki vasario mėn. pabaigos.
Jie žindomi motinos pienu 45–60 dienų.
Šio laikotarpio pabaigoje ožkiukai yra įpratinami ėsti stambiuosius pašarus, naudojant pritaikytus pašarus, sudarytus iš neapdirbtų maisto produktų, pavyzdžiui, vietoje užaugintų javų šieno ir ankštinių augalų.
Nujunkyti ožkiukai paprastai 1–2 mėnesius pavasarį ganosi kartu su suaugusiomis ožkomis.
Limno ir Agios Efstratijo salose auginamos ožkos yra kilusios iš vietinių populiacijų, susiformavusių dėl natūralaus vietinės Graikijos ožkų veislės Capra prisca kryžminimosi.
Šios ožkos yra nedidelės ir prisitaikiusios prie Limno ir Agios Efstratijo salų mikroklimato bei aplinkos.
Ožkų mityba daugiausia grindžiama laisvu ganymu konkrečios geografinės vietovės ganyklose.
Ožkų mityba taip pat praturtinama papildomais mišiniais, kurių sudėtyje paprastai yra grūdų, ankštinių augalų, javų šiaudų (daugiausia šiurkščiojo kviečio kietojo porūšio), dobilų ir aliejingųjų sėklų produktų, daugiausia užaugintų nustatytų ribų geografinėje vietovėje, vitaminų ir mikroelementų. 3.4.
Specialūs gamybos veiksmai, atliktini nustatytoje geografinėje vietovėje Kilmės nuoroda „Katsikaki Limnou“ gali būti naudojama išskirtinai tik ožkiukams, gimusiems, užaugintiems ir paskerstiems nustatytų ribų vietovėje.
Tai apima kraujo nuleidimą, odos lupimą ir vidaus organų šalinimą.
Ožkos, kurios atsiveda šiuos ožkiukus, taip pat turi būti gimusios ir užaugintos nustatytų ribų geografinėje vietovėje. 3.5.
Specialios produkto registruotu pavadinimu pjaustymo, trynimo, pakavimo ir kt. taisyklės — 3.6.
Specialios produkto registruotu pavadinimu ženklinimo taisyklės Be nacionalinių ir ES teisės aktuose nustatytų ženklinimo reikalavimų, neatsižvelgiant į tai, kaip produktas pateikiamas parduoti (visa skerdena, pusė skerdenos ar skerdena gabalais), „Katsikaki Limnou“ mėsa ženklinama šiuo specialiu logotipu:
Kartu su pirmiau pateiktu logotipu turi būti nurodomas gyvulio ir ūkio, iš kurio buvo atvežta skerdena, kodas bei skerdimo data.
Kodą sudaro: — skaitmeninis kodas, atitinkantis ūkį, kuriame buvo auginami gyvuliai; — gyvo gyvulio, atitinkančio skerdeną, identifikavimo kodas; — skerdimo data.
Pavyzdžiui, skerdenai iš ūkio, kurio kodo numeris EL8330**** ir gyvo gyvulio numeris 002, paskerstos 2020 m. gruodžio 1 d., būtų suteiktas unikalus kodas 8330****002-01/12/2020.